Aalborg Stiftstidende, 1846-09-09
Sygdommen iblandt Svinene i Dithmarsken synes nu, efter at have bortrevet mange Dyr, at være i Aftagende Aalborg, den 9de September. Det glæder os, at Fædrelandet, i Erkjendelse af at man bør være retfærdig ogsaa mod sine politiske Fjender, ikke billiger den imod Hr. Olshausen i Kiel foretagne Arrestation saavidt denne er begrundet i hans Vægring af at give Løfte om, ikke meer at ville være virksom for Folkeforsamlinger. "Det forekommer os siger den –, at Politimagten er uberettiget til at affordre Borgere et sligt Løfte og at Vægring for at give det derfor heller ikke kan berettige til Arrestation." Vi maae ganske deele denne Mening. Det Offentlige kan tiltale for formeentlig begaaede Brud paa det Lovlige og Politimagten kan gribe formeentlige Forseelser herimod in flagranti, men at paalægge den personlige Frihed Politi lænker for formodede Fremtids=Forseelser, ansee vi at stride mod at Retstheori og kjende heller ikke noget i Praxis frembudt lignende Tilfælde. Vi ansee dernæst ogsaa Olshausens Arrestation for upolitisk, først fordi hvad der ikke har den klare Retspraxis for sig, altid er upolitisk at udføre, tilmed i et Tidspunct da den stærke Gjæring i Gemytterne griber til de hensynløseste Beskyldninger for Overgreb i Rets tilstandene og altsaa ikke burde forefinde Noget, der kan indeholde en formeentlig retfærdig Grund til Anke, især hvor Talen er om den personlige Frihed, Statsborgerens helligste Besiddelse; og dernæst fordi en saadan extraordinair Forholdsreget til at sikkre sig et enkelt, om endog som virksomt præsumeret. Jndivids Person tillægger denne en ufornøden og utilraadelig Vigtighed og Betydning ligeoverfor alle de Midler, Statsmagten har ihænde til at hæmme en befrygtet statsfarlig Virksomhed. Vi indsee derfor heller ikke, hvorfor man har affordret Hr. Olshausen nogen særlig Erklæring eller foretaget sig saa overordentlige Skridt til at sikkre sig hans, forøvrigt almindelig som agtbar anerkjendte Person, hvis Fængsling allerede som saadan maatte sætte Gemytterne i stærk Bevægelse og kunne misbruges som Prætext for beklagelige Udbrud deraf. Er Hr. Olshausens Fængsling, som hans samtidig hermed foretagne Papirers Beslaglæggelse ellers tyder hen paa, begrundet i en anden ham virkelig tillagt eulpa, saa bliver Forholdet et andet, og den beordrede Undersøgelse maa da bestemme den inculperede Handlings Beskaffenhed; men er den, saaledes som saavel Berlings Tidende" – der naturligviis ratihaberer alt det Skeete som saare godt – som Hr. Olshausens eget Blod og øvrige tydske Blade melde, fremkaldt ved den oftere omtalte Vægring af at ville give en bestemt personlig Forpligtelse eller Erklæring fra sig, saa kunne vi ikke skjønne, at den grebne Forholdsregel kan være tilstrækkelig retslig beføiet eller endog være gjort nødvendig ved det paaberaabte kgl. Rescript der kun fordrede Forsamlingen i Nortorf forhindret og man hertil havde alle almindelige Præventivmidler ihænde, – og antage vi derfor, at Hs. Maj. Kongen, som har viist at ville udfolde ligesaa megen Strænghed og Confeqvents imod Parti Udskeielserne i Hertugdømmerne som Retfærdighed i Statsmagtens Udøvelse i denne Retning: atter vil overgive Hr. Olshausen til sin Frihed og hans Sag til sine Dommere. – Efter Correspondenzbl. har man nu i en Forsamling i Kiel besluttet at tilbyde en Caution for Hr. Olshausens Frigivelse. Efter Samme er en Commission, bestaaende af de tvende Overretsraader Malm ros og Thaden, den 5te de, reist til Rendsborg for at indlede Undersøgelsen imod ham. Forøvrigt befinder Hr. O sig i sin Arrest paa Rendsborg Hovedvagt fuldkommen vel. Han tør ikke modtage Besøg, derimod behandles han af Commandanten, der personlig har gjort ham et Besøg, med at den Agtelse og Forekommenhed, som den ene dannede Mand kan vente af den anden. Noget videre Nyt fra Hertugdømmerne indeholde de idag fra Kjøbenhavn ankomne Blade ikke. J Artiklen under Aalborg i Mandags-Avisen ere vi senere blevne opmærksomme paa en uheldig Trykfeil, idet der Linie 9 er kommet til at staae: "Satsenigheds-Declaration, istedetfor Statseenheds-Declaration. Jmod en Statsenigheds-Declaration skulde vi forresten, navnlig i denne Tid, Jntet have at erindre, hvis Declarationer overhovedet kunde gjøre Tingen klar.